text
stringlengths 4
425
|
|---|
17:Də wəsap məs nəsap də Zezu Krestu, wanəɓap wə gakdakan zu də wəza naw məs nəgəɗ sən Maŋgəlva. |
18:Vi nawa, nəɓap na wəpel ko midi ɓa, say an məs Krestu agəɗ amakrawa, vi nəye gin ɗii məs Yahudiyenɗeŋ ɓa, dəpprəmən gən ma Maŋgəlva də wəpel nani, də wəza nani. |
19:De sembe na sokene də wəza nagət akani, də sembe na Əmpəs Salala. Nətəŋ wərban Labara Nenek na Krestu daga sə Zerusalem ha tuwəɗ kiyən ha gap Illiriya. |
20:Wəɗum naw na, nəŋgəl wərban Labara Nenek atəki məs ɗii dəpprəmən ɗaah wənna Zezu ɓa, vi maw tayaka wərban aka gabban məs ɗəf aɗi ɓa. |
21:Amma va an məverin adəv ɗerewel məsvan anah na: Ɗii məs məpel siti ɗaah wənnan ɓa, wawlanəni, ɗii məs dəpprəmən ɗaah wənnan ɓa, wapprəməni. |
22:Wən naŋka, ndəni məzu taku təl ɓəɓɓay dawmbat anokumda. |
23:Amma kakaŋ na, nəgrakək wəza naw səka dəlvəŋka, wəsva ɓəɓɓayi nədaŋgla wədawlukum. |
24:Kakaŋ na, əntatə ɗum nawmbat aka dələv na Espay, nəsənək na wa nəmzla anokumda kawlukum dawtoŋgo. Wanəneken zu də munokum gap pay suɗike, asna kəlhãwən gən kan adaka. |
25:Amma kakaŋ na, əntatə mbat a Zerusalem kaɗɗa wəza viyit ɗii na Maŋgəlva nadaka. |
26:Vi ɗii na Maŋgəlva məs grekɗe na Makedoniya də Akaya akkalaŋgək zəga kaw slənsit ɗii na Maŋgəlva na Zerusalem. |
27:Aɗumoŋgək aka wənnan kaɗɗan də mekret taka wənnan taya zet va dewle na baah sit ɗii məsaheŋɗe də zəga, vi ɗii na Maŋgəlva Yahudiyenɗe na Zerusalem awɗakanənək zəga mogon net na Əmpəsa dit ɗii məs Yahudiyenɗeŋ ɓa, ndəni tam bo ɗii na Maŋgəlva məs Yahudiyenɗeŋ ɓa, adaw ɗakanən zəga na gəɓa zə ɗəf tam dit Yahudiyenɗe. |
28:Pay nəgrak wənnəska, wanəpsit zəga məs kəkkalaŋ, wanəmbat a Espay wanətoŋ kla nokumda an nadawa. |
29:Nəsənka an nadaw anokumda, wanəmbat məknahu də zəzay na Krestu. |
30:Amma munokum milmiŋgiɗwa, əntatə kamokum də iyana Ɗəfdaya nam Zezu Krestu gəm də əŋgla məs Əmpəs adapsukum, məsok zukum də ina məzuli sən Maŋgəlva viwa. |
31:Vi nəkoh gən səvet ɗii məs dəsənən Maŋgəlva ɓa sə Zude, gəm vi zəga məs nədawka sit ɗii na Maŋgəlva a Zerusalem dətafnən gən də zit neki. |
32:An Maŋgəlva aŋgələk na, wanəgap awaloŋkum də zu neki, wanərah wəfet awaloŋkum. |
33:Maŋgəlva məzapsən zam sən ɗəffa, dəsan də munokum pakə. Amin. |
1:Intatə komokum vi wənnəŋka, mətafət Fabet məlməmtə, məgəɗ wəza net kretiyenɗe a Keŋkeriya tə. |
2:Mətafət anokumda mogoni də iyana Ɗəfdaya, va ɗii na Maŋgəlva adaɗɗaŋ, məbaah sət də zəga məs təŋgəl avokum pakə, vi təbaah sitik ɗii diiɗa, naw bo təbaah suwəka. |
3:Məsɗat Piriskilla də Akilas, məɗɗaŋ wəza na Zezu Krestu də ina. |
4:Net apanənək zeŋgillet pak vi kawkoh guwa. Əntə katərgu nədaw gəɗ sit soko kaaka ɓa, amma kretiyenɗe net grekɗe pak tahəŋ wəɗɗaŋ sitin soko. |
5:Məsɗet kretiyenɗe məzəkkalaŋ eŋgil anetda. Məsɗan Epaynetus məs dətaf Krestu aka dələv na Asiya dabəŋ. |
6:Məsɗat Mari ndət təgəɗ wəza diiɗa vikum. |
7:Məsɗan Andaronikus də Zunas, əlfiŋgiɗwəŋ, a daŋgayəŋ də ina. Də gakdakəŋ aweleŋgit ɗii məpelen Labara Neneke, ndəɗaŋ dətafən Krestu dabəŋ kiwa. |
8:Məsɗan Ampiliyatus baynaw na makraw adəv wənna Ɗəfdaya. |
9:Məsɗan Urbanus, məgəɗ wəza na Krestu də mənamə, gəm Istakis baynaw na makrawa. |
10:Məsɗan Apelles, ɗəf təstəs də wənna Krestu, məsɗet ɗii neŋgil ana Aristobulus da. |
11:Məsɗan əlfu Herodiyon. Məsɗet ɗii neŋgil ana Narkissus da, məs dətafən Krestu. |
12:Məsɗat Tarifayna dət Tarifusu, milmiŋgiɗəm məɗɗaŋ wəza na Ɗəfdaya. Məsɗat Perris, məlməmə akən məs məŋgələ məgəɗ sən wəza diiɗa sən Ɗəfdaya. |
13:Məsɗan Rufus, məs məwelin vi wəza na Ɗəfdaya, gəm mani, naw bo əmmatə. |
14:Məsɗan Asiŋkiritus, də Felegon, də Hermes, də Patrobas gəm Hermas, dit milmiŋgiɗəm məs dəda soŋ dənɗaŋ. |
15:Məsɗan Filologus, də Zuliya, də Neriyus, dət məlməni, gəm Olimpas, dit ɗii na Maŋgəlva pak məs dəda soŋ dənɗaŋ. |
16:Məsɗan Zukum də wəsɗa na məlma net kretiyenɗe. Kretiyenɗe na Krestu pak asɗokumənka. |
17:Amma əntatə kamokum milmiŋgiɗwa, məzi zukum azet ɗii məziweŋ aka wən nawɗeket ɗiiyi naw zet ɗii məs dətafaŋ, məzu zelin zəga məs kəyaganən kəsənaŋ. Məsla zukum səzet ɗii net faraɗa. |
18:Vi zemvit ɗiiyen veski, aɗɗaŋ na wəza sən Ɗəfdaya nam Krestu ɓa. Amma net say wənna gədiviti də wəpel namet neneke, tahəŋ wəzanən əmpəs net ɗii məs dəsənaŋ zəga diiɗa ɓa, də meŋ nemet nenekɗe. |
19:Munokum məs kədapprəmən ma Ɗəfdayaŋka, ɗii namba dələv pak apprəmənək wənnani. Ndəni nəda neken zu də wənnani, amma nəŋgəl na, kəsoŋ gən məsənaŋ tive naɗɗa zəga mogoni, mətip horokum səza mambraya. |
20:Maŋgəlva, məzapsən zam sən ɗəffa, wandapan Satan amba tulkum go'u. Ɗəfdaya nam Zezu Krestu dəɗɗa sukum mbəlembəle nan akokum pakə. |
21:Timote, məgəɗ wəza də ina asɗokumko, gəm Lukiyus gəm Zason daga Sosipatrus, əlfiŋgiɗwa asɗokumənka. |
22:In Tertiyus, məver letərəŋka nəsɗokumək də iya na Ɗəfdaya. |
23:Məs gəlaw Gayus, məs kretiyenɗe adakkalaŋ eŋgil annanda asɗokumko. Erastus mərəm deleɗ net ɗii na walaŋ gəla na Korintus asɗokumko, gəm Kawartus məlməmə asɗokumko. |
24:[Ɗəfdaya nam Zezu Krestu dəpsukum mbəlembəle nani. Amin!] |
25:Məgəɗ səm soko sən Maŋgəlva, ndəni də sembe naw ɗikum də sembe aza wətaf nokum, va an Labara Nenek məs nəpel sukum, wən məs nərban aka Zezu Krestu wəŋka, ndəni va an məsənə məs mərah Maŋgəlva aɗamani. Wənnəska məɗamani daga farfar laŋka. |
26:Amma kakaŋ na, wən məɗama nak arbanək zən appaka də ɗerewel net məs kleŋɗe: Va dawka məs Maŋgəlva aɗi ha faɗə, apelik wənnan viyit ɗii namba dələv pak dəsənən gən wənnani, dətafən gəni, dəpprəmən gən mani. |
27:Məgəɗ səm soko sən Maŋgəlva də iya na Zezu Krestu, ndəni dəsən zəga katər gəni, ha faɗ faɗə. Amin! |
1:Is ɗəf mətaw kita aket ɗiiyi, akə nah na kamə ɓa, ko nawa kənan di pakə. Kita məs kədataw aket ɗii vanəŋka, aka zuk tusso kədataw kita nani, vi istatəɗɗa zev wəza məs mətaw sit kita akani. |
2:Məsənka kita məs Maŋgəlva adataw aket ɗii məɗɗaŋ zəv wəza vaskəŋka, kita nan də goŋgay. |
3:Ya munokum mətawaŋ kita aket ɗii məɗɗaŋ zev wəza vaska, ya nokum bo munokum tatəɗɗanən zev wəza vaneti, azokum na wakukohoŋ səma kita na Maŋgəlva sa? |
4:Walla munokum tatə zelin mogon nanəŋ metiŋginəŋ də an adaw ɓəsnəŋ sa? Kəsənən na, mogon na Maŋgəlva na, ndəni dəda kpaŋgokum kətubiyaŋ gəni kəmilyoŋ gən azan ɓa sa? |
5:Amma makrokum ɓəlli kəngereŋ ətubi ɓa. Də wəɗɗa vaski kəda tattuwãhnən kita na Maŋgəlva diiɗa akokum pay adarban zən də wəda gədəv nan də kita nan an də goŋga. |
6:Ko naway pakə, wafaɗ sən va aza wəza nan məs agəɗə. |
7:Ɗii məzu sokən zit wəɗɗa mogoni, də gakdak nani, də zeŋgille məza amta ɓa, Maŋgəlva wapsit zeŋgille nassa ha faɗə. |
8:Amma ɗii məs dəɓoŋgoŋ akani, dəsbanən goŋga nan ɓa, dəppanən zit sən zəga mbrayen, Maŋgəlva waki wədda gədəv nan də tattuwãh nan pak aketi. |
9:Məɗɗaŋ wəza mambray pakə, wazəm saha an də tattuwãh pak wade aketi, dabəŋ nani aket Yahudiyenɗe, asna aket ɗii pak məs dəsənən Maŋgəlva ɓa. |
10:Amma ko naway dəgəɗ mogoni, ko Yahudiyen, ko ɗəf məza Yahudiyenni ɓa pak Maŋgəlva wapsən gakdaka də zam nani də wəɗi kiti. |
11:Vi Maŋgəlva awɗeket ɗii ɓa. |
12:Ɗii məza Yahudiyenɗeŋ ɓa, dəsənən ma henziŋ na Maŋgəlva ɓa, aɗɗaŋgək mbrayen, net wazaŋ məza də ma henziŋ ɓa. Amma Grekɗe, asənənək ma henziŋ na Maŋgəlva, də as pak aɗɗaŋgək mambraya, net katawi kita aket də ma henziŋ na Maŋgəlva. |
13:Ɗəf arah na wəsan təstəs aba Maŋgəlva də əpprəm ma henziŋ na Maŋgəlva də sləman kaaka ɓa, say də wəsbani də əɗɗa an məs ma henziŋ anahə. |
14:Ɗiiyen Yahudiyenɗeŋ ɓa, dəsənən ma henziŋ məs Maŋgəlva apsit ɓa, an ndəɗaŋ sən kiyit asbanənək də əŋgla neti, an məs ma henziŋ anahə, asna akayaŋgək ma henziŋ sən kiti, ko vi Maŋgəlva dəpsit vanet Yahudiyenɗe ɓa zlaŋ. |
15:An məs ma henziŋ aŋgəl naɗɗa tay məverin amekreti, wəza net dədarban wənnani. Wəɗum net tayərbani, ya pay mbrən bo wəɗum net tay taw kita aketi, pay mbrən bo tay təki. |
16:Payan nawtaw kita adazani, Maŋgəlva də Zezu Krestu watawən kita aka wəɗum məs dəɗam amekret ɗiiyi, warban zəni, va Labara Nenek məs nədarban wənnan anahə. |
17:Amma nok istatəɗi zuk na Yahudiyen kənani, aka ma henziŋ kəziwi, istatə gakdakan zuk də wənna Maŋgəlva noko, |
18:kəsənək wəɗɗa əŋgla na Maŋgəlva, vi ma henziŋ nan arban sukuk tive ka kəwel gən zəga mogoni. |
19:Azok na wakəɓap wəkdəh deŋgerɗe, wakəɓap wəsok va təki babar net ɗii məzet ara guzliyo. |
20:Istə mərbə zəga sit ɗii məs dəsənaŋ zəga ɓa, istə mərbə zəga sit kirin məmeɗeŋɗe, vi zəga an kəsən də goŋga pak sədəv ma henziŋ kərəha. |
21:Is mərbə zəga sit ɗiiyi, ya vimi karban sən zuk ɓa di? Istatərban wənnan sit ɗii na, kədaw hãl ɓa, ya vi mi nok kədaw hãl di? |
22:Istatə nah sit ɗii na, kədaɗɗaŋ mana'a ɓa, ya vimi nok kəɗɗa mana'a di? Istatə zel matuya, ya vi mi kədaw hãl zəga sədəvət gileɗe nan di? |
23:Istatə gakdakan zuko vi Maŋgəlva apsukuk ma henziŋ, amma istatə zel gakdak na Maŋgəlva, də wəɗɗa an ma henziŋ nan atak daɗɗa. |
24:Va ɗerewel anah na: Ɗii namba dələv pak tay peleŋ mbrayen aka wənna Maŋgəlva, vi wən nokum munokum Yahudiyenɗe. |
25:Wən na wəskəlawra atər suk na wəray ɓa, say an kəsbanək ma henziŋ də goŋga. Amma an kəɗɗak an məs ma henziŋ atakə, wəskəl awra akpaŋgək zəga ɗar azoko, nok dakadaka kənan də ɗəf məs dəskəl awra ɓa. |
26:Ya an ɗəf ɗar asbanək an məs ma henziŋ anah na, Maŋgəlva awlana va məskəlawra ɓa sa? |
27:Ɗef ɗar məs dəskəl awra ɓa, amma an asbanək wənna ma henziŋ, wataw kita akok iskəŋ məza kasban wənna ma henziŋ ɓa, ko vi istat də wənnan məverin, də əskəl awra zlaŋ vaski adawsani. |
28:Ɗəffan dəsan Yahudiyen aza gəɓa zən appaka kaaka'ə, Maŋgəlva aŋɗan na aweleŋgit ɗii nan ɓa, say ɗəf məs dəkpaŋ Yahudiyen amakrani. |
29:Ɗəf məs dəskəl awra aza zəni, nan Yahudiyen an də goŋgay ɓa, say an məs dəskəl awra amakrani. Wəskəl awra an də goŋga, say də Əmpəs na Maŋgəlva adawsani, asanna də wənna dəv ɗerewel na ma henziŋ ɓa, Yahudiyen an də goŋga, akay na gakdak nan avet ɗii ɓa, say aza Maŋgəlva kaaka'ə. |
1:Ya an vaski na, də mi Yahudiyenɗe adayaŋ kiyit ɗii məs Yahudiyenɗeŋ ɓa di? Wəskəl awra net tay də sləman sa? |
2:Gesiŋ, tay də sləman diiɗa. Dabəŋ nani, Maŋgəlva apanək wəpel nan mogon aveti. |
3:An ɗii meɓɓet suweleŋgit tahəŋ də goŋga ɓana, watak goŋga na Maŋgəlva sa? |
4:Atak na ɓa sam! Maŋgəlva warban na də goŋgay, ko an ɗii pak akpaŋgaŋgək məwaŋ tepelke. Va ɗerewel anah na: Say ɗii dəsənən gən təstəs noko, də wəpel noko, wakədayki ɗəf məs dədaw yuk aka kita. |
5:Ya an mambray məs mədaɗɗaŋ arbanək na Maŋgəlva tay təstəs ɓa, ya mbar mədaw nah kan di? Maŋgəlva tay təstəs ɓa, vi adaw taw kita akam sa? Əntatə sohon va ɗii ada sohoŋ. |
6:Tay vas ɓa sam! Va Maŋgəlva təstəssi ɓana mbarmbari adawtaw kita aka dələv gboŋ pak di? |
7:Amma an tepelke məs nədawa tayərbanən gakdak na Maŋgəlva, də goŋga nan pak dəl gən abe na, ya vi mi Maŋgəlva adawtaw kita akaw kakaŋ va məgəɗ mambray di? |
8:Mbari an mənahək na: Məgəɗ səm mambraya ka mogon dəde gini di. Ɗii meɓɓet tay waŋ suwən tepelke, tay nahaŋ na, in nənahə. Midi, haya, warəhaŋ kita gala wəza neti. |
9:Ya mbari kakaŋ kandi? Mənam Yahudiyenɗe na də mi məday kiyit ɗii meɓɓet di? Məday ɓa sam! Va nənah dabəŋ, Yahudiyenɗe dit ɗii məza Yahudiyenɗeŋ ɓa pak dakadakaŋ, vi mambray adayək kiyit pakə. |
10:Apprəm va ɗerewel anahə: Ɗəf tay məgəɗ mogon ɓa, ko taka zlaŋ tay ɓa. |
11:Ɗəf tay məs maɗulan məsən zəga ɓa, ko məzu kayan Maŋgəlva tay ɓa. |
12:Ɗii pak amzlahaŋgək ki tive faraɗa də Maŋgəlva, azaŋgək pak giti. Ɗəf tay məgəɗ mogon ɓa, ko taka zlaŋ tay ɓa sam. |
13:Guyorguyor na wəllet tay va magamas məkol mani, ərzləmit tay pel naw zet ɗiiyi, wənna bay ɗii tay gilyan səmba sleyit va muwən na barway. |
14:Met aknahək də wəray gən diiɗa. |
15:Tilit tay mbat də kakara wədaw zi mbeli. |
16:Kəti ambataŋ pak ɗii tahəŋ wəɗəkaŋ də wəraya. |
17:Dəsənən tive na zam ɓa. |
18:Geslne na Maŋgəlva taya zit ɓa. |
19:Məsənək na, mogoni an məs ma henziŋ adawnah pakə, tay nah sit ɗii məs məpsit ma henziŋ, vi ɗəf adawrəh tive nawkoh gən kini, vi kita na Maŋgəlva dəde gən aket ɗii naka dələv pakə. |
20:Ɗəf arah na wəsuwa təstəs aba Maŋgəlva də wəsban ma henziŋ ɓa. Wəza na ma henziŋ na, warban sən ɗəf na də mambray kənani kaaka'ə. |
21:An məs ma henziŋ dit məs kleŋɗe arbanən daga far pakə, kakaŋ agəɗka: Maŋgəlva sən kiyən arbanək tive va ɗii adasoŋ təstəs abani, məza də ma henziŋ ɓa. |
22:Maŋgəlva wataf ɗii dəsoŋ gən təstəs abani, an atafənək Zezu Krestu. Ko naway dətaf Krestu wasan təstəs aba Maŋgəlva vi aza Maŋgəlva na, ɗii pak dakadakaŋ. |
23:Ɗii pak aɗɗaŋgək mambraya, dərəhaŋ gakdak məs Maŋgəlva aynan napsitiŋ ɓa. |
24:Amma Maŋgəlva awələk saha aketi, wapsit təstəs nan na mekeleŋ. Də Zezu Krestuwi amet səza sembe na mambraya. |
25-26:Maŋgəlva aɗiyək aban ka ɗəf nawsleren dit ɗii na duniya pakə. Mbel nan məs dənzuwaŋ aka wəlaŋga məzliwrihe ndəɗaŋgəŋ dəda kpaŋgetin ɗii məs dətafaŋ təstəs aba Maŋgəlva. Daga far laŋka Maŋgəlva aɓəsəka dətaw kita aka mambray net ɓa. Amma kakaŋ na, tay əviyan sit mambray neti. Vaski kan arban təstəs nani. Gesiŋ də payan nam kakaŋki aŋgəl wərban vaska. Maŋgəlva təstəssi, tay ɗi ɗii məs dətafən Zezu pak ka ɗii təstəssə. |
27:Ya tive tay dəmbər səm ka məkaɓ gən əmpa sa? Tay dəmbər ɓa! Ya vi mi di? Vi Maŋgəlva aŋɗan wəza na ɗəf ɓa, say wətaf nani. |
28:Məsənka, Maŋgəlva aɗi ɗəf ka ɗəf təstəs vi wənna wəza na ma henziŋ ɓa, say vi ataf Zezu Krestu. |